Page:Ancient and modern history of Buck-haven in Fife-shire (3).pdf/13

              ( 13 )

San. A vow, Mess John, stir, ye have bairns o’ your ain, how did you get them? but yours is a’ laddies, and mine is but a lassie, if you'll tell me how you got your laddies. I’ll tell you how I got my lassie, an then we’ll be baith alike good at the business. The minister looks at him, hute, tute, Sanders, lay down four pound and a groat, and come back to morrow to the stool, and give satisfaction to the congregation, you had more need to be seek- ing repentance for that abominable sin of uncleanness than speaking so to me. San. Then there’s your siller sir, I've gotten poor penny-worths for't, and ye’ll tell me to repent for’t, what the auld thief needs I repent when I’m gaun to marry de woman and then I’ll hae to do't o'er again every day or they’ll be nae peace in the house, figs its nonsense to pay siller, repent and do’t again too, a fine advice indeed master minister, and that is how ye live. Wise Willy. Now sir, you and master elders, ye manna put them on the black creepy till they be mar- ried; they’ve suffered enough at ae time. A well, a well, said they, but they must marry very soon then. I trow sae, says Sandy, ye'll be wanting mair clink sule hait ye do for naething here. Hame came Sandy starving o’ hanger, ye might a casten a knot on his lang guts, his mither was baking pease bannocks, up he gets a lump of her laven into his mouth, auld thief be in your baggies bag, Sandy,